Document ID: 32008R0762

Reference:
13.8.2008
MT
Il-Ġurnal Uffiċjali ta’ l-Unjoni Ewropea
L 218/1
REGOLAMENT (KE) Nru 762/2008 TAL-PARLAMENT EWROPEW U TAL-KUNSILL
tad-9 ta' Lulju 2008
dwar il-preżentazzjoni mill-Istati Membri ta' l-istatistika dwar l-akkwakultura u li jħassar ir-Regolament tal-Kunsill (KE) Nru 788/96
(Test b'rilevanza għaż-ŻEE)
IL-PARLAMENT EWROPEW U L-KUNSILL TA' L-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 285(1) tiegħu,
Wara li kkunsidraw il-proposta mill-Kummissjoni,
Filwaqt li jaġixxu skond il-proċedura stipulata fl-Artikolu 251 tat-Trattat (1),
Billi:
(1)
Ir-Regolament tal-Kunsill (KE) Nru 788/96 tat-22 ta' April 1996 dwar il-preżentazzjoni mill-Istati Membri ta' statistiċi dwar il-produzzjoni ta' l-akkwakultura (2) jirrikjedi lill-Istati Membri li jippreżentaw kull sena data dwar il-volum tal-produzzjoni.
(2)
Iż-żieda fil-kontribut mill-akkwakultura għall-produzzjoni Komunitarja totali tas-sajd teħtieġ firxa usa’ ta' data għal żvilupp u mmaniġġar razzjonali ta' dan is-settur fi ħdan il-Politika Komuni tas-Sajd.
(3)
L-importanza li qed tiżdied ta' l-imqafas u n-nurseries għall-akkwakultura teħtieġ data ddettaljata għal monitoraġġ u mmaniġġar xieraq ta' dan is-settur fi ħdan il-Politika Komuni tas-Sajd.
(4)
Jinħtieġ tagħrif kemm fuq il-volum kif ukoll fuq il-valur tal-produzzjoni biex jiġi rrivedut u vvalutat is-suq għall-prodotti ta' l-akkwakultura.
(5)
Jinħtieġ tagħrif dwar l-istruttura tas-settur u dwar t-teknoloġiji użati biex tiġi żgurata industrija li ma tagħmilx ħsara lill-ambjent.
(6)
Ir-Regolament (KE) Nru 788/96 għandu jiġi rrevokat.
(7)
Sabiex tiġi żgurata tranżizzjoni bla xkiel mis-sistema applikabbli taħt ir-Regolament (KE) Nru 788/96, dan ir-Regolament għandu jippermetti perjodu ta' tranżizzjoni ta' tliet snin li għandu jingħata lill-Istati Membri fejn l-applikazzjoni tiegħu għas-sistemi nazzjonali tagħhom ta' l-istatistika tirrikjedi bidliet ewlenin u probabbilment twassal għal problemi prattiċi sinifikanti.
(8)
Billi l-għan ta' dan ir-Regolament, jiġifieri t-twaqqif ta' qafas legali komuni għal produzzjoni sistematika ta' l-istatistika Komunitarja dwar is-settur ta' l-akkwakultura, ma jistax jintlaħaq biżżejjed mill-Istati Membri u jista' jintlaħaq aħjar fuq livell Komunitarju, il-Komunità tista' tadotta miżuri b'konformità mal-prinċipju tas-sussidjarjetà kif stipulat fl-Artikolu 5 tat-Trattat. Skond il-prinċipju tal-proporzjonalità, kif stipulat f'dak l-Artikolu, dan ir-Regolament ma jmurx lil hinn minn dak illi jinħtieġ sabiex jinkiseb dan il-għan.
(9)
Ir-Regolament tal-Kunsill (KE) Nru 322/97 tas-17 ta' Frar 1997 dwar l-Istatistika Komunitarja (3) jipprovdi qafas ta' referenza għall-istatistika fil-qasam tas-sajd. B'mod partikolari jeħtieġ konformità mal-prinċipji ta' l-imparzjalità, l-affidabbiltà, ir-relevanza, l-effettività fl-infiq, il-kunfidenzjalità ta' l-istatistika u t-trasparenza.
(10)
Il-ġbir u l-komunikazzjoni tad-data statistika huma għodda meħtieġa għall-immaniġġjar tajjeb tal-Politika Komuni dwar is-Sajd.
(11)
Il-miżuri meħtieġa għall-implimentazzjoni ta' dan ir-Regolament għandhom jiġu adottati b'konformità mad-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni (4).
(12)
B'mod partikolari, għandhom jingħataw setgħat lill-Kummissjoni biex taddotta bidliet tekniċi għall-Annessi ta' dan ir-Regolament. Billi dawk il-miżuri huma ta' ambitu ġenerali u huma mfassla sabiex jemendaw elementi mhux essenzjali ta' dan ir-Regolament, inter alia billi jissuplimentawh b'elementi ġodda mhux essenzjali, huwa meħtieġ li jiġu adottati skond il-proċedura regolatorja bi skrutinju msemmija fl-Artikolu 5a tad-Deċiżjoni 1999/468/KE.
(13)
Il-Kummissjoni għandha tkun assistita mill-Kumitat Permanenti dwar l-Istatistika Agrikola stabbilit permezz tad-Deċiżjoni tal-Kunsill 72/279/KEE (5),
ADOTTAW DAN IR-REGOLAMENT:
Artikolu 1
Obbligi ta' l-Istati Membri
L-Istati Membri għandhom iressqu lill-Kummissjoni statistika dwar l-attivitajiet kollha ta' l-akkwakultura mwettqa fit-territorji tagħhom, fl-ilma ħelu u fl-ilma mielaħ.
Artikolu 2
Definizzjonijiet
1.   Għall-finijiet ta' dan ir-Regolament, id-definizzjonijiet li ġejjin għandhom japplikaw:
(a)
“L-istatistika tal-Komunità” kif definita fl-Artikolu 2 tar-Regolament (KE) Nru 322/97;
(b)
“Akkwakultura” kif definita fl-Artikolu 3(d) tar-Regolament (KE) Nru 1198/2006 tal-Kunsill tas-27 ta' Lulju 2006 dwar il-Fond Ewropew għas-Sajd (6);
(ċ)
“Akkwakultura msejsa fuq il-qbid” tfisser il-prattika tal-ġbir ta' kampjuni min-natura selvaġġa u l-użu sussegwenti tagħhom fl-akkwakultura;
(d)
“Produzzjoni” tfisser l-ammont prodott mill-akkwakultura ma' l-ewwel bejgħ, inkluża l-produzzjoni mill-imfaqas u min-nurseries offerta għall-bejgħ.
2.   Id-definizzjonijiet l-oħra kollha għall-iskop ta' dan ir-Regolament huma stabbiliti fl-Anness I.
Artikolu 3
Il-Kumpilazzjoni ta' l-istatistika
1.   L-Istati Membri għandhom jużaw stħarriġiet jew metodi oħra li jkunu validi statistikament li jkopru mill-inqas 90 % tal-produzzjoni totali skond il-volum, jew skond l-għadd għall-produzzjoni ta' l-imfaqas u tan-nurseries, bla preġudizzju għall-paragrafu 4. Tista' tingħata stima għall-parti li jifdal tal-produzzjoni totali. Biex issir stima għal aktar minn 10 % tal-produzzjoni totali, tista' tiġi ppreżentata talba għal deroga skond il-kundizzjonijiet stipulati fl-Artikolu 8.
2.   L-użu ta' sorsi li mhumiex stħarriġiet għandhom ikunu suġġetti għat-twettiq ta' valutazzjoni ex-post tal-kwalità ta' l-istatistika ta' dawk is-sorsi.
3.   Stat Membru li għandu produzzjoni totali annwali ta' anqas minn 1 000 tunnellata metrika jista' jippreżenta data fil-qosor li tagħti stima tal-produzzjoni totali.
4.   L-Istati Membri għandhom jidentifikaw il-produzzjoni skond l-ispeċijiet. Iżda, il-produzzjoni ta' speċijiet li individwalment ma taqbiżx il-500 tunnellata metrika u ma tirrappreżentax aktar minn 5 % tal-piż tal-produzzjoni skond il-volum fi Stat Membru tista' tigi stmata u aggregata. Il-produzzjoni mill-imfaqas u min-nurseries skond l-għadd ta' dawk l-ispeċijiet tista' tiġi stmata.
Artikolu 4
Data
Id-data għandha tkun għas-sena kalendarja ta' referenza u għandha tkopri:
(a)
il-produzzjoni annwali (volum u valur unitarju) ta' l-akkwakultura;
(b)
il-kontribut annwali (volum u valur unitarju) għall-akkwakultura msejsa fuq il-qbid;
(ċ)
il-produzzjoni annwali ta' l-imqafas u tan-nurseries;
(d)
l-istruttura tas-settur ta' l-akkwakultura.
Artikolu 5
Preżentazzjoni tad-data
1.   L-Istati Membri għandhom jippreżentaw id-data msemmija fl-Annessi II, III u IV lill-Kummissjoni (Eurostat) fi żmien tnax-il xahar minn tmiem is-sena kalendarja ta' referenza. L-ewwel sena kalendarja ta' referenza għandha tkun l-2008.
2.   Mid-data għas-sena 2008 u f'intervalli ta' tliet snin wara dan, id-data dwar l-istruttura tas-settur ta' l-akkwakultura msemmija fl-Anness V għandha tiġi ppreżentata fi żmien tnax-il xahar minn tmiem is-sena kalendarja ta' referenza lill-Kummissjoni (Eurostat).
Artikolu 6
Valutazzjoni ta' kwalità
1.   Kull Stat Membru għandu jipprovdi rapport annwali lill-Kummissjoni (Eurostat) fuq il-kwalità tad-data ppreżentata.
2.   Mal-preżentazzjoni tad-data, kull Stat Membru għandu jippreżenta lill-Kummissjoni rapport metodoloġiku dettaljat. F'dan ir-rapport kull Stati Membru għandu jiddeskrivi kif inġabret u indammet id-data. Dan ir-rapport għandu jinkludi dettalji dwar il-metodi tat-teħid ta' kampjuni, il-metodi ta' stima u dwar is-sorsi użati għajr stħarriġiet u valutazzjoni tal-kwalità ta' l-istimi li jirriżultaw. Format propost għar-rapporti metodoloġiċi hu indikat fl-Anness VI.
3.   Il-Kummissjoni għandha teżamina r-rapport u tippreżenta l-konklużjonijiet tagħha lill-grupp ta' ħidma relevanti tal-Kumitat Permanenti dwar l-Istatistika Agrikola stabbilit permezz ta' Deċiżjoni tal-Kunsill 72/279/KEE.
Artikolu 7
Perjodu tranżitorju
1.   Sabiex jimplimetaw dan ir-Regolament, l-Istati Membri jistgħu, skond il-proċedura ta' mmaniġġar imsemmija fl-Artikolu 10(2), jingħataw perjodi tranżitorji ta' sena kalendarja sħiħa li ma jdumux aktar minn tliet snin mill-1 ta' Jannar 2009 u dan sakemm l-applikazzjoni ta' dan ir-Regolament għas-sistemi ta' l-istatistika nazzjonali tagħhom teħtieġ adattazzjonijiet kbar u tkun mistennija li toħloq problemi prattiċi konsiderevoli.
2.   Għal dan il-għan, Stat Membru għandu jippreżenta talba debitament motivata lill-Kummissjoni sal-31 ta' Diċembru 2008.
Artikolu 8
Derogi
1.   F'każijiet fejn l-inklużjoni ta' l-istatistika ta' settur partikolari ta' l-attivitajiet ta' l-akkwakultura toħloq, lill-awtoritajiet nazzjonali, diffikultajiet mhux propozjonati ma' l-importanza tas-settur, tista' tingħata deroga skond il-proċedura stipulata fl-Artikolu 10(2).
Tali deroga għandha tippermetti lill-Stat Membru li jeskludi d-data li tkopri lil dak is-settur mid-data nazzjonali ppreżentata jew juża metodi ta' stima użati biex jipprovdu d-data għal aktar minn 10 % tal-produzzjoni totali.
2.   L-Istati Membri għandhom isostnu kull talba għal deroga, li għanda ssir qabel id-data ta' l-għeluq għall-ewwel preżentazzjoni tad-data, billi jibagħtu rapport lill-Kummissjoni dwar il-problemi li ltaqgħu magħhom tul l-applikazzjoni ta' dan ir-Regolament.
3.   Jekk bidla fil-qagħda għall-ġbir tad-data toħloq diffikultajiet li ma kinux previsti għall-awtoritajiet nazzjonali, talba għal deroga, debitament ġġustifikata, tista' tiġi ppreżentata mill-Istati Membri wara d-data ta' l-għeluq għall-ewwel preżentazzjoni tad-data.
Artikolu 9
Dispożizzjonijiet Tekniċi
1.   Il-miżuri mfassla sabiex jemendaw elementi mhux essenzjali ta' dan ir-Regolament, inter alia billi jissupplimentawh, li jirrelataw ma' bidliet tekniċi għall-Annessi għandhom jiġu adottati skond il-proċedura regolatorja bi skrutinju msemmija fl-Artikolu 10(3).
2.   Il-format li bihom għandha tiġi preżentata l-istatistika għandu jkun adottat skond il-proċedura ta' l-immaniġġjar imsemmija fl-Artikolu 10(2).
Artikolu 10
Il-proċedura tal-Kumitat
1.   Il-Kummissjoni għandha tkun assistita mill-Kumitat Permanenti dwar l-Istatistika Agrikola.
2.   Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE wara li jkunu kkunsidrati d-dispożizzjonijiet ta' l-Artikolu 8 tagħha.
Il-perjodu msemmi fl-Artikolu 4(3) tad-Deċiżjoni 1999/468/KE għandu jkun ta' tliet xhur.
3.   Fejn issir referenza għal dan il-paragrafu, għandhom japplikaw l-Artikolu 5a (1) sa (4) u l-Artikolu 7 tad-Deċiżjoni 1999/468/KE, wara li jitqiesu d-dispożizzjonijiet ta' l-Artikolu 8 tagħha.
Artikolu 11
Rapport ta' Evalwazzjoni
Sal-31 ta' Diċembru 2011, u mbagħad kull tliet snin, il-Kummissjoni għandha tippreżenta lill-Parlament Ewropew u lill-Kunsill rapport ta' evalwazzjoni dwar l-istatistika miġbura abbażi ta' dan ir-Regolament, u b'mod partikolari dwar ir-rilevanza u l-kwalità tagħha.
Dan ir-rapport għandu jagħmel wkoll analiżi ta' l-effettività meta mqabbla ma' l-ispejjeż tas-sistema imdaħħla għall-ġbir u t-tħejjija ta' l-istatistika u għandu jindika l-aħjar prattika li tippermetti t-tnaqqis tax-xogħol għall-Istati Membri u t-titjib ta' l-utilità u l-kwalità ta' din id-data.
Artikolu 12
Revoka
1.   Mingħajr ħsara għal paragrafu 3, ir-Regolament (KE) Nru 788/96 huwa b'dan imħassar.
2.   Referenzi għar-Regolament imħassar għandhom jiġu interpretati bħala referenzi għal dan ir-Regolament.
3.   B'deroga għat-tieni paragrafu ta' l-Artikolu 13 ta' dan ir-Regolament, Stat Membru li jkun ingħata perjodu tranżitorju skond l-Artikolu 7 ta' dan ir-Regolament, għandu jkompli japplika d-dispożizzjonijiet tar-Regolament (KE) Nru 788/96 matul il-perjodu tranżitorju mogħti.
Artikolu 13
Id-dħul fis-seħħ
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu japplika mill-1 ta' Jannar 2009.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Strasburgu, 9 ta' Lulju 2008.
Għall-Parlament Ewropew
Il-President
H.-G. PÖTTERING
Għall-Kunsill
Il-President
J.-P. JOUYET
(1)  Opinjoni tal-Parlament Ewropew tal-31 ta' Jannar 2008 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tat-23 ta' Ġunju 2008.
(2)  ĠU L 108, 1.5.1996, p. 1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
(3)  ĠU L 52, 22.2.1997, p. 1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill.
(4)  ĠU L 184, 17.7.1999, p. 23. Id-Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).
(5)  ĠU L 179, 7.8.1972, p. 1.
(6)  ĠU L 223, 15.8.2006, p. 1.
ANNESS I
Definizzjonijiet li għandhom jintużaw fil-preżentazzjoni tad-data ta' l-akkwakultura
1.
“Ilma ħelu” tfisser ilma li l-imluħa tiegħu hija negliġibbli b'mod kostanti.
2.
“Ilma mielaħ” tfisser l-ilma fejn l-imluħa hi sinifikanti. Dan jista' jkun l-ilma fejn l-imluħa hi għolja b'mod kontinwu (pereżempju l-ilma baħar) jew fejn l-imluħa hi sinifikanti iżda mhux fuq livell għoli kostanti (ilma salmastru): l-imluħa tista' tkun soġġetta għal varjazzjoni perjodika konsiderevoli minħabba l-influss ta' ilma ħelu jew ta' ilma baħar.
3.
“Speċijiet” tfisser l-ispeċijiet ta' organiżmi akwatiċi li ġew identifikati li jużaw il-kodiċi internazzjonali alpha-3 kif stabbilit mill-FAO (Lista ASFIS ta' Speċijiet għal Skopijiet ta' Statistika dwar is-Sajd)
4.
“Oqsma ewlenin tal-FAO” tfisser l-inħawi ġeografiċi li huma identifikati li jużaw il-kodiċi internazzjonali numeriku-2 kif definit mill-FAO (Handbook CWP ta' l-Istandards Statistiċi dwar is-Sajd Taqsima H: Oqsma tas-Sajd għal Skopijiet Statistiċi). L-oqsma ewlenin tal-FAO li huma koperti għall-iskop ta' dan ir-Regolament huma dawn li ġejjin:
Kodiċi
Żona
01
Ilmijiet interni (l-Afrika)
05
Ilmijiet interni (l-Ewropa)
27
L-Atlantiku tal-Grigal
34
L-Atlantiku tal-Lvant Ċentrali
37
Il-Mediterran u l-Baħar l-Iswed
…
Oqsma oħra (għad iridu jiġu speċifikati)
5.
“Għadajjar” tfisser korpi ta' ilma wieqaf jew li ftit li xejn jinbidel, fejn l-ilma jkun relattivament baxx u liema korpi normalment ikunu żgħar, ħafna drabi ffurmat artifiċjalment, imma tista' tapplika wkoll għal għadajjar naturali, tarns, meres jew lagetti.
6.
“Imqafas u nurseries” tfisser inħawi fejn jitnisslu, jfaqqsu u jitrabbew b'mod artifiċjali fl-istadji bikrija tal-ħajja l-annimali akkwatiċi. Għal skopijiet ta' statistika, l-imqafas huma limitati għall-produzzjoni ta' bajd fertilizzat. L-ewwel stadji bikrija tat-trobbija ta' l-annimali akkwatiċi huma meqjusa li jiġu prodotti fin-nurseries.
7.
“Għeluq u Reċinti” tfisser fondi ta' ilma magħluqin bi xbieki, jew mezzi oħra li jippermettu li l-ilma jiċċirkola liberament. Il-karatteristiċi ta' dawn il-fondi jikkonsistu f'li jkunu jokkupaw kolonna sħiħa ta' l-ilma li tinsab bejn is-sustrat u l-wiċċ ta' ilma u li ħafna drabi jagħlqu volum relattivament kbir ta' ilma.
8.
“Gaġeġ” tfisser strutturi magħluqin li l-parti ta' fuq tagħhom tkun miftuħa jew magħluqa. Il-materjal tagħhom ikun xibka jew materjal ieħor poruż li jippermetti li l-ilma ta' barra jiċċirkola ġewwa liberament. Dawn l-istrutturi jistgħu jkunu f'wiċċ l-ilma, sospiżi jew imwaħħlin mas-sustrat iżda xorta jħallu l-bidla ta' l-ilma mill-qiegħ.
9.
“Tankijiet u raceways” tfisser strutturi artifiċjali mibnija ’l fuq u taħt il-livell ta' l-art li jifilħu għal rati għoljin ta' bdil ta' l-ilma jew li jifilħu għal rata għolja ta' turnover ta' l-ilma u għal ambjent ikkontrollat ħafna iżda mingħajr ċirkolazzjoni mill-ġdid ta' l-ilma.
10.
“Sistemi ta' ċirkolazzjoni mill-ġdid” tfisser sistemi fejn l-ilma jintuża mill-ġdid wara xi tip ta' trattament (per eżempju tisfija).
11.
“Trasferit lejn ambjent ikkontrollat” tfisser ir-rilaxx intenzjonat għal prattiki oħrajn ta' l-akkwakultura.
12.
“Meħlus fin-natura” tfisser ir-rilaxx intenzjonat għall-forniment mill-ġdid ta' ħut fix-xmajjar, lagi u ilmijiet oħrajn għajr għal għanijiet ta' l-akkwakultura. Dan il-ħut meħlus jista' mbagħad ikun disponibbli għall-qbid mill-operazzjonijiet tas-sajd.
13.
“Volum” tfisser:
(a)
għal ħut, krustaċji u molluski u organiżmi akkwatiċi oħrajn (ħlief għall-pjanti), il-piż ħaj ekwivalenti tal-prodott (f'tunnellati). Għall-molluski, il-piż ħaj għandu jinkludi l-piż tal-qoxra;
(b)
għall-pjanti akkwatiċi, il-piż tal-prodott frisk.
14.
“Valur unitarju” tfisser il-valur totali (mingħajr it-taxxa fatturata fuq il-valur miżjud) tal-produzzjoni (fil-munita nazzjonali) diviża bil-volum totali tal-produzzjoni.
ANNESS II
Produzzjoni mill-akkwakultura minbarra n-nurseries u l-imqafas
 (1)
Pajjiż:
Sena:
Speċi kkultivati
Żona maġġuri FAO
Ilma ħelu
Ima mielaħ
Total
Kodiċi alpha-3
Isem komuni
Isem xjentifiku:
Volum
(tunnellati metriċi)
Valur unitarju
(munita nazzjonali)
Volum
(tunnellati metriċi)
Valur unitarju
(munita nazzjonali)
Volum
(tunnellati metriċi)
Valur unitarju
(munita nazzjonali)
ĦUT
Għadajjar
Tankijiet u “raceways”
Għeluq u reċinti
Gaġeġ
Sistema ta' ċirkolazzjoni mill-ġdid
Metodi Oħra
KRUSTAĊJI
Għadajjar
Tankijiet u “raceways”
Għeluq u reċinti
Metodi Oħra
MOLLUSKI
Fil-qiegħ
’Il fuq mill-qiegħ
Metodi Oħra
ALKA
Il-Metodi kollha
Bajd tal-Ħut (maħsub għal-konsum (2))
Il-Metodi kollha
ORGANIŻMI AKKWATIĊI OĦRAJN
Il-Metodi kollha
(1)  Bl-esklużjoni ta' speċijiet għall-akkwarji u ornamentali.
(2)  Il-bajd tal-ħut li huwa maħsub għall-konsum li huwa kkunsidrat f'dan il-punt, jirreferi biss għall-bajd estratt maħsub għall-konsum waqt l-ewwel bejgħ.
ANNESS III
Provvista ta' materjal għall-akkwakultura msejsa fuq il-qbid
 (1)
Pajjiż:
Sena:
Speċi kkultivati
Unità (speċifika) (2)
Valur Unitarju (fil-munita nazzjonali)
Kodiċi alpha-3
L-isem komuni
Isem Xjentifiku
ĦUT
KRUSTAĊJI
MOLLUSKI
(1)  Mingħajr speċijiet għall-akkwarji, speċijiet ornamentali u speċijiet ta' pjanti.
(2)  Piż jew numru; jekk jiġu provduti numri, għandu jiġi provdut ukoll fattur ta' konverżjoni għall-piż ħaj.
ANNESS IV
Produzzjoni ta' imqafas u nurseries
 (1)
Il-pajjiż:
Sena:
Speċi
Stadju fiċ-ċiklu tal-ħajja
Użi li għalihom huma maħsuba
Kodiċi alpha-3
L-isem komuni
Isem Xjentifiku
Bajd
(miljuni)
Ħut żgħir
(miljuni)
Ittrasferit għal ambjent ikkontrollat
(għat-tkabbir) (2) (miljuni)
Meħlus fin-natura (2)
(miljuni)
Bajd
Ħut żgħir
Bajd
Ħut żgħir
(1)  Mingħajr speċijiet għall-akkwarji u speċijiet ornamentali.
(2)  Volontarju.
ANNESS V
Data dwar l-istruttura tas-settur ta' l-akkwakultura
 (a)
 (d)
Pajjiż:
Sena:
Żona maġġuri FAO
Ilma Ħelu
Ilma Mielaħ
Totali
Daqs tal-faċilitajiet (c)
Daqs tal-faċilitajiet (c)
Daqs tal-faċilitajiet (c)
m3 f' 000
Ettari
m3 f' 000
Ettari
m3 f' 000
Ettari
ĦUT
Għadajjar
Tankijiet u “raceways”
Għeluq u reċinti
Gaġeġ
Sistemi ta' ċirkolazzjoni mill-ġdid
Oħrajn
KRUSTAĊJI
Għadajjar
Tankijiet u “raceways”
Għeluq u reċinti
Oħrajn
MOLLUSKI
Fil-qiegħ (b)
’Il fuq mill-qiegħ (b)
Metodi oħrajn (b)
ALKA
Il-metodi kollha
(a)  Mingħajr speċijiet għall-akkwarji u speċijiet ornamentali.
(b)  Jekk il-molluski jikbru fuq il-ħbula, jista' jintuża t-tul.
(c)  Għandha tkun ikkunsidrata bħala l-kapaċità potenzjali.
(d)  Il-kaxxi skuri jindikaw fejn it-tagħrif mhux applikabbli.
ANNESS VI
Format għar-rapporti metodoloġiċi tas-sistemi nazzjonali għall-istatistika ta' l-akkwakultura.
1.
Organizzazzjoni tas-sistema nazzjonali għall-istatistika ta' l-akkwakultura.
—
L-awtoritajiet responsabbli mill-ġbir u l-ipproċessar tad-data u r-responsabbiltajiet rispettivi tagħhom.
—
Il-leġiżlazzjoni nazzjonali dwar il-ġbir tad-data ta' l-akkwakultura.
—
L-unità responsabbli mill-preżentazzjoni tad-data lill-Kummissjoni.
2.
Il-metodu għall-ġbir, l-ipproċessar u l-kumpilazzjoni tad-data ta' l-akkwakultura.
—
Indika s-sors ta' kull tip ta' data.
—
Iddeskrivi l-metodi użati għall-ġbir tad-data (pereżempju l-kwestjonarji bil-posta, l-intervisti personali, iċ-ċensimenti jew it-teħid ta' kampjuni, u l-frekwenza ta' l-istħarriġiet, metodi ta' stimi) għal kull parti tas-settur ta' l-akkwakultura.
—
Iddeskrivi kif id-data tiġi pproċċessata u kkompilata u kemm idum dan il-proċess.
3.
Aspetti ta' kwalità, skond il-“Kodiċi ta' prattika tas-Sistema ta' l-istatistika Ewropea”.
—
Jekk il-metodi ta' estimi jintużaw għal ċerti elementi tad-data, iddeskrivi l-metodi użati, u agħti stima tal-livell ta' użu u l-affidabbiltà ta' tali metodi.
—
Indika kwalunkwe nuqqasiijiet tas-sistemi nazzjonali, metodi ta' kif jiġu solvuti u, fejn meħtieġ, l-iskeda għal tali azzjonijiet korrettivi.

Summary:
Statistika dwar l-akkwakultura
Statistika dwar l-akkwakultura
 
SOMMARJU TA’:
Regolament (KE) Nru 762/2008 dwar il-preżentazzjoni mill-Istati Membri tal-istatistika dwar l-akkwakultura
X’INHU L-GĦAN TA’ DAN IR-REGOLAMENT?
Jistabbilixxi sistema komuni għall-produzzjoni tal-istatistika tal-UE dwar is-settur tal-akkwakultura*, biex tgħin fir-reviżjoni u fil-valutazzjoni tas-suq għall-prodotti tal-akkwakultura bħala parti mill-immaniġġjar tajjeb tal-politika komuni tas-sajd.
Ir-regolament jirrevoka r-Regolament tal-Kunsill (KE) Nru 788/96.
PUNTI EWLENIN
Il-pajjiżi tal-UE huma meħtieġa jippreżentaw statistika annwali dwar l-attivitajiet kollha tal-akkwakultura mwettqa fit-territorju tagħhom permezz ta’ stħarriġ jew ta’ metodi approvati oħra li tkopri mill-inqas 90% tal-produzzjoni, filwaqt li l-parti li jifdal tiġi stmata, sakemm ma tkunx ġiet approvata eżenzjoni.
Jekk il-produzzjoni annwali totali tkun ta’ inqas minn 1,000 tunnellata, il-pajjiż jista’ jippreżenta data sommarja li tagħti stima tal-produzzjoni totali.
Il-produzzjoni għandha tiġi identifikata skont l-ispeċi, iżda fil-każ ta’ speċi li jammonataw għal inqas minn 500 tunnellata jew minn 5% tal-produzzjoni totali, id-data tista’ tiġi stmata u aggregata. Imqafas u nurseries* tista’ tiġi stmata.
Id-data tiġi ppreżentata fi żmien 12-il xahar mit-tmiem tas-sena kalendarja, u tinkludi:il-volum u l-valur annwali tal-produzzjoni tal-akkwakultura;  l-input annwali għall-akkwakultura bbażata fuq il-qbid*;  il-produzzjoni annwali tal-imqafas u tan-nurseries;  l-istruttura tas-settur tal-akkwakultura (kull 3 snin).  Evalwazzjoni tal-kwalità
Kull pajjiż tal-UE jipprovdi rapport annwali dwar il-kwalità tad-data ppreżentata u rapport metodoloġiku dettaljat. Dan tal-aħħar jiddeskrivi l-mod kif tkun inġabret u ġiet ikkumpilata d-data, fosthom:it-tekniki ta’ kampjunar,  il-metodi ta’ stima u s-sorsi użati minbarra stħarriġ, kif ukoll  valutazzjoni tal-kwalità tal-istimi.  Il-Kummissjoni Ewropea (Eurostat) teżamina r-rapporti u tippreżenta l-konklużjonijiet tagħha lill-Grupp ta’ Ħidma tal-istatistika dwar is-Sajd.
Rapport ta’ evalwazzjoni
Kull 3 snin, il-Kummissjoni Ewropea tippreżenta rapport ta’ evalwazzjoni  lill-Parlament Ewropew u lill-Kunsill dwar l-istatistika li tkun inġabret, u b’mod partikolari dwar ir-rilevanza u l-kwalità. Ir-rapport jinkludi wkoll analiżi tal-kosteffettività tas-sistema ta’ ġbir tal-istatistika u jindika l-aħjar prattika sabiex jitnaqqas l-ammont ta’ xogħol u biex titjieb l-utilità u l-kwalità tad-data.
MINN META JAPPLIKA R-REGOLAMENT?
Ilu japplika mill-1 ta’ Jannar 2009.
SFOND
Għal aktar informazzjoni, ara:Statistika dwar l-akkwakultura (Eurostat).  
TERMINI EWLENIN
Akkwakultura: it-trobbija tal-ħut, tal-frott tal-baħar bil-qoxra u tal-pjanti akkwatiċi, kemm f’żoni ta’ ilmijiet interni kif ukoll f’dawk marittimi, bl-użu ta’ tekniki mfassla biex tiżdied il-produzzjoni lil hinn mill-kapaċità naturali tal-ambjent.
Imqafas u nurseries: għat-tgħammir artifiċjali, għat-tifqis u għat-trobbija matul l-ewwel stadji tal-ħajja tal-annimali akkwatiċi. Għall-finijiet ta’ statistika, l-imqafas huma limitati għall-produzzjoni ta’ bajd fertilizzat. L-ewwel stadji bikrija tat-trobbija tal-annimali akkwatiċi huma meqjusa li jiġu prodotti fin-nurseries.
Akkwakultura bbażata fuq il-qbid: il-ġbir ta’ kampjuni mill-ambjent naturali għall-użu fl-akkwakultura.
DOKUMENT EWLIENI
Regolament (KE) Nru 762/2008 tal-Parlament Ewropew u tal-Kunsill tad-9 ta’ Lulju 2008 dwar il-preżentazzjoni mill-Istati Membri ta’ l-istatistika dwar l-akkwakultura u li jħassar ir-Regolament tal-Kunsill (KE) Nru 788/96 (ĠU L 218, 13.8.2008, pp. 1-13)
L-emendi suċċessivi għar-Regolament (KE) Nru 762/2008 ġew inkorporati fid-dokument oriġinali. Din il-verżjoni konsolidata għandha valur dokumentarju biss.
DOKUMENTI RELATATI
Ir-Regolament (UE) Nru 508/2014 tal-Parlament Ewropew u tal-Kunsill tal-15 ta’ Mejju 2014 dwar il-Fond Ewropew għall-Affarijiet Marittimi u s-Sajd u li jħassar ir-Regolamenti tal-Kunsill (KE) Nru 2328/2003, (KE) Nru 861/2006, (KE) Nru 1198/2006 u (KE) Nru 791/2007 (UE) u r-Regolament (UE) Nru 1255/2011 tal-Parlament Ewropew u tal-Kunsill (ĠU L 149, 20.5.2014, pp. 1-66)
Ara l-verżjoni konsolidata.
Regolament (KE) Nru 223/2009 tal-Parlament Ewropew u tal-Kunsill tal-11 ta’ Marzu 2009 dwar l-Istatistika Ewropea u li jħassar ir-Regolament (Euratom, KE) Nru 1101/2008 tal-Parlament Ewropew u tal-Kunsill dwar it-trażmissjoni ta’ data suġġetta għall-kunfidenzjalità statistika lill-Uffiċċju tal-Istatistika tal-Komunitajiet Ewropej, ir-Regolament tal-Kunsill (KE) Nru 322/97 u d-Deċiżjoni tal-Kunsill 89/382/KEE, Euratom li tistabbilixxi Kumitat dwar il-Programmi tal-Istatistika tal-Komunitajiet Ewropej (ĠU L 87, 31.3.2009, pp. 164-173)
Ara l-verżjoni konsolidata.
l-aħħar aġġornament 15.05.2018